Roddy Doyle

**Roderick Doyle** (født 1958) er en irsk romanforfatter, dramatiker og manusforfatter. Han har (per 2024) utgitt elleve romaner for voksne, åtte bøker for barn, syv skuespill og filmmanus, og en rekke noveller. Flere av bøkene hans har blitt filmatisert; den første filmen basert på en bok av Doyle var *[[The Commitments (film)|The Commitments]]* i 1991. Handlingen i Doyles bøker utspiller seg som oftest i Irland, spesielt blant arbeiderklassen i Dublin, og kjennetegnes blant annet ved utstrakt bruk av dialekt på irsk engelsk dialekt. Doyle ble tildelt Booker-prisen i 1993 for sin roman *[[Paddy Clarke Ha Ha Ha]]*, som er en av de bøkene i forfatterskapet som har blitt utgitt i norsk oversettelse.

## Privatliv
Doyle ble født i Dublin og vokste opp i Kilbarrack, i en middelklassefamilie. Hans mor Ita (née Bolger) var kusine av forfatteren Maeve Brennan.

Doyle arbeidet som lærer da han og Seán Love startet et kreativt skriveverksted som de kalte «Fighting Words». Verkstedet åpnet dørene i Dublin i januar 2009. Inspirasjonen til skriveverkstedet hentet Doyle fra et besøk hos vennen Dave Eggers, som drev et tilsvarende prosjekt kalt 826 Valencia i San Francisco. Doyle har også engasjert seg i lokale saker, blant annet ved å undertegne på en underskriftskampanje til støtte for journalisten Suzanne Breen, som fikk fengselsstraff fordi hun nektet å røpe kildene sine i retten. Doyle var også en av dem som protesterte mot mot et forsøk fra Dublin City Council på å bygge 9&nbsp;fot-høye barrierer på et sted der Doyle pleide å nyte utsikten.

I 1989 giftet Doyle seg med Belinda Moller. Hun er barnebarn av Irlands tidligere president Erskine Childers. De har tre barn; Rory, Jack og Kate.

Doyle har uttalt at han er ateist.

## Utdannelse
Doyle studerte engelsk og geografi ved University College Dublin, og ble uteksaminert derfra med en bachelorgrad i 1979. I 1980 tok han eksamenen *Higher Diploma in Education* (HDipEd). Han arbeidet som engelsk- og geografilærer frem til han ble forfatter på heltid i 1993. 

## Forfatterskap
I Doyles forfatterskap dominerer utstrakt bruk av dialog, ofte holdt i irsk-engelsk dialekt som gir fortellingene et svært muntlig preg. Han bruker vanligvis lite plass på beskrivelser av personer og steder. Handlingen i de fleste av tekstene hans foregår i Irland, ofte i Dublin, primært blant medlemmer av Dublins arbeiderklasse. 

Da han i 2024 ga ut romanen *The Women Behind the Door*, skrev anmelderen i *[[The Guardian]]* at boken var den beste Doyle noensinne hadde skrevet.** 

Hans private notater og arbeidsbøker oppbevares av National Library of Ireland. 

## Bibliografi (utvalg)

#### Barrytown-serien
* 1987: *The Commitments –* filmatisert i 1991; boken ble oversatt til norsk av Ragnar Hovland og utgitt i 1994 med tittelen *The Commitments : da soul'en kom til Dublin* på Cappelen forlag
* 1990: *The Snapper* – filmatisert i 1993 som *[[The Snapper (film)|The Snapper]]*; boken ble oversatt til norsk av Ragnar Hovland og utgitt i 1995 med tittelen *Sharons unge* på Cappelen forlag
* 1991: *The Van* – filmatisert i 1996 som *[[The Van – en pølsevogn til besvær]]*; boken ble oversatt til norsk av Ragnar Hovland og utgitt i 1996 med tittelen *Hamburgervogna* på Cappelen forlag
* 1993: *Paddy Clarke Ha Ha Ha*; oversatt til norsk av Bjørn Alex Herrman og utgitt i 1994 med tittelen *Paddy Clarke ha ha ha*
* 2013: *The Guts*

#### Paula Spencer-serien
* 1996: *The Woman Who Walked into Doors*; oversatt til norsk av Bjørn Alex Herrman og utgitt i 1996 med tittelen *Dama som gikk på dører*
* 2006: *Paula Spencer*
* 2024: *The Women Behind The Door*

#### The Last Roundup-serien (norsk: Siste opprulling-serien)
* 1999: *A Star Called Henry*, oversatt til norsk av Bjørn Alex Herrman og utgitt i 2000 med tittelen *En stjerne ved navn Henry : første del av SISTE OPPRULLING*
* 2004: *Oh, Play That Thing!*
* 2010: *The Dead Republic*

#### Enkeltstående romaner
* 2017: *Smile*
* 2019: *Charlie Savage*
* 2020: *Love*

### Noveller

#### Novellesamlinger
* 2007: *The Deportees and Other Stories* 
* 2011: *Bullfighting*
* 2021: *Life Without Children: Stories*

### Barnebøker

#### Enkeltstående bøker
* 2007: *Wilderness*
* 2008: *Her Mother's Face*
* 2011: *A Greyhound of a Girl* 
* 2015: *Brilliant*

#### Rover Adventures-serien (norsk: Trofast-serien)
* 2000: *The Giggler Treatment*; oversatt til norsk av Bjørn Alex Herrman og utgitt i 2000 med tittelen *Kniserne* på Gyldendal Tiden forlag
* 2001: *Rover Saves Christmas*; oversatt til norsk av Bjørn Alex Herrman og utgitt i 2002 med tittelen *Trofast redder julen* på Gyldendal Tiden forlag
* 2004: *The Meanwhile Adventures*; oversatt til norsk av Bjørn Alex Herrman og utgitt i 2005 med tittelen *Trofast trår til igjen* på Gyldendal forlag
* 2016: *Rover and the Big Fat Baby*

### Sakprosa

* 2002: *Rory and Ita* – dobbeltbiografi om Doyles foreldre
* 2014: *The Second Half* – erindringsbok om Roy Keane 

## Priser og utmerkelser

* 1991: Booker Prize-*shortlist* for *[[Vanen (roman)|The Van]]*
* 1991: BAFTA Award i kategorien Beste filmmanus basert på en bok,  for *[[The Commitments (film)|The Commitments]]*
* 1993: Booker-prisen for *Paddy Clarke Ha Ha Ha*
* 2003: Royal Society of Literature- stipendiat 
* 2009: Irish PEN Award 
* 2011: French Literary Award («Prix Littéraire des Jeunes Européens») for *The Snapper*
* 2013: Bord Gáis Energy Irish Book Awards i kategorien Årets beste roman, for *The Guts* 
* 2015: Utnevnt til æresdoktor i juss (LLD) ved University of Dundee 
* Dalkey Literary Awards 2021: *shortlist*

## Referanser